**Sárrétudvari Nagyközség Önkormányzatának Képviselő-testülete pályázatot hirdet a Sárrétudvari 1. számú vegyes háziorvosi körzetében, területi ellátási kötelezettséggel, háziorvosi alapellátási, iskolaegészségügyi ellátási, csecsemő és kisgyermek tanácsadási feladatok ellátására 2023. január 1. napjától 2023. december 31. napjáig terjedő időszakra.**

**Pályázati feltételek:**

* büntetlen előélet,
* cselekvőképesség,
* magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve letelepedett státusz,
* Magyar Orvosi Kamarai Tagság,
* az önálló orvosi tevékenységről szóló 2000. évi II. törvényben, valamint a törvény végrehajtásáról szóló 313/2011.(XII.23.) Korm. rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben előírt képesítési előírásoknak való megfelelés,
* vállalkozói formában történő feladatellátás, vagy határozott idejű, az egészségügyi tevékenység végzésének egyes kérdéseiről szóló 2003. évi LXXXIV. törvényben foglalt jogviszony keretében meghatározottak szerint végzendő háziorvosi tevékenység.

**A pályázat részeként benyújtandó iratok, igazolások:**

* részletes szakmai önéletrajz,
* motivációs levél,
* iskolai végzettséget, szakirányú képzettséget tanúsító okirat másolata,
* egészségügyi alkalmasságot igazoló okirat másolata,
* három hónapnál nem régebbi erkölcsi bizonyítvány,
* Magyar Orvosi Kamarai tagság igazolása,
* a vállalkozás meglétét igazoló dokumentum másolata (társas vállalkozás esetén, 30 napnál nem régebbi, alapító okirat/alapszabály és a cégbírósági bejegyzést igazoló okirat másolata vagy egyéni vállalkozás esetén a nyilvántartásba vételről szóló dokumentum)
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* a pályázó nyilatkozata arról, hogy a pályázati eljárásban részt vevő személyek a pályázati anyagot megismerhetik, és abba betekinthetnek,
* a pályázó nyilatkozata arról, hogy a pályázat elbírálását zárt ülésen kéri, vagy hozzájárul annak nyilvános tárgyalásához. A pályázat benyújtását követően hiánypótlásra egy alkalommal van lehetőség.

**A pályázat benyújtásának határideje:** 2022. november 30. (szerda) 24.00 óra

**A pályázat benyújtásának módja:** Személyesen, postai úton, egy példányban Sárrétudvari Nagyközség Önkormányzata részére címezve (4171 Sárrétudvari, Kossuth utca 72.) vagy elektronikus úton az onko4171@t-online.hu e-mail címre.

A borítékon kérjük feltüntetni: „Háziorvosi praxis pályázat”

**A pályázat elbírálásának módja:** Képviselő-testület dönt a pályázók meghallgatását követően.
 **Az elbírálás határideje:** 2022. december 15.

A Képviselő-testület fenntartja magának a jogot, hogy a pályázatot eredménytelennek nyilvánítsa.

**A feladat-ellátás kezdő időpontja:** A megbízási szerződés megkötését a Nemzeti Egészségbiztosítási Alapkezelővel megkötött finanszírozási szerződés hatályba lépését követően azonnal, legkésőbb 2023. január 1. napja.

A nyertes pályázóval az önkormányzat 2023. december 31. napjáig határozott idejű megbízási/munkaszerződést köt.

**Egyéb tudnivalók:**

**A praxisjog 2022. december 31. napjáig az IUR-MED 2012 Egészségügyi Szolgáltató Kft. tulajdonában van.** Az 1. számú háziorvosi vegyes körzetben a munkaidő a fenti időszakban heti 40 óra, az iskolaegészségügyi feladatok heti 2 óra. A körzetben a háziorvosi alapellátási feladatokon kívül gondoskodni köteles a körzetéhez tartozó csecsemő és kisgyermek tanácsadási feladatok ellátásáról is. Ügyeleti ellátási kötelezettség nincs. A feladat ellátását szolgáló rendelő az önkormányzat tulajdonában van. A 60/2003. (X.20.) ESzCsM rendelet 1. számú mellékletében felsorolt tárgyi feltételek (minimum eszközök) rendelkezésre állnak.

Igény esetén szolgálati lakás rendelkezésre áll.

Háziorvosi rendelő címe: **4171 Sárrétudvari, Kossuth utca 85.**
Ellátandó lakosságszám **1522 fő.**

**A pályázattal kapcsolatban érdeklődni:** **Kiss Tibor polgármesternél a 06 (54) 474-001**-es telefonszámon, vagy személyesen 4171 Sárrétudvari, Kossuth utca 72.

**A pályázati kiírás közzétételének helye:**
• www.sarretudvari.hu
• oali.aeek.hu
• www.mokhbm.hu
• Egészségügyi Közlöny
• DE Általános Orvosi Kar honlapja